b"\n_START_ARTICLE_\nCasal Lambda\n_START_SECTION_\nContext hist\xc3\xb2ric\n_START_PARAGRAPH_\nDurant decennis de repressi\xc3\xb3 no solament per les institucions franquistes, per\xc3\xb2 tamb\xc3\xa9 per una societat masclista, nom\xc3\xa9s reunions clandestines i discretes havien estat possibles. A una \xc3\xa8poca a la qual tot era de construir i tampoc no hi havia cap iniciativa comercial, la necessitat d'un espai de trobada i orientaci\xc3\xb3 per a gais i a lesbianes, aix\xc3\xad com un centre d'informaci\xc3\xb3 i documentaci\xc3\xb3 sobre sexualitat va palesar-se, al costat d'un grup d'acci\xc3\xb3, el FAGC._NEWLINE_El 2016 va celebrar els seus 40 anys amb una exposici\xc3\xb3 commemorativa a l'Institut Franc\xc3\xa8s. El setembre del mateix any va canviar la ubicaci\xc3\xb3 de la seva seu i es va situar a l'estaci\xc3\xb3 de Fran\xc3\xa7a. Durant el 2014 el Casal Lambda va organitzar una s\xc3\xa8rie de debats sobre el col\xc2\xb7lectiu LGBT sota el t\xc3\xadtol Els 40 miralls.\n_START_SECTION_\nFons\n_START_PARAGRAPH_\nEl 2007, la biblioteca de l'Arxiu Nacional de Catalunya (ANC) va elaborar el cat\xc3\xa0leg del fons bibliogr\xc3\xa0fic Moviment Gai (Armand de Fluvi\xc3\xa0 i Escorsa). Els fons est\xc3\xa0 compost de dues parts: una biblioteca d'uns 2000 llibres de tem\xc3\xa0tica gai i un fons documental amb documents originals des dels anys de clandestinitat, i de l'inici del Casal Lambda i del Front d\xe2\x80\x99Alliberament Gai de Catalunya."